**Amelia Earhart** (rođena 24. jula 1897. u Atchinsons, Kansas, SAD; nestala iznad Pacifika, 2. jula 1937.) je bila američka pionirka avijacije i borac za prava žena.

Amelia je prva žena koja je tromotornim avionom preletjela (kao putnik) sjeverni Atlantik između 17. i 18. juna 1928. s pratiocem pilotom Wilmerom Stultzom. Prvi put je poletjela godine 1919. a samo godinu dana nakon Charlesa Lindbergha bila je prvom ženom koja je preletjela Atlantik i to sasvim sama između 20. i 21. maja 1932. U julu 1935. Letjela je sama od Havaja do Kalifornije 18 sati i 16 minuta pri čemu je preletjela 3860 kilometara. Smatra se jednim od najznačajnijih pionira avijacije.

Nešto prije svog 40 rođendana, krenula je u avanturu koju niko do tada nije uspjeo niti oprobao. Krenula je na let oko svijeta. Željela je da preleti zemlju na dužini Ekvatora. Kao avion joj je stajao na raspolaganju Lockheed Modell 10 Electra, kojeg je financirao njen suprug George Palmer Putnam. Prvi pokušaj u martu 1937 godine je prekinut na Havajima zbog udesa prilikom uzlijetanja u kojem niko nije bio povrijeđen. Sa svojim Navigatorom Fredom Nolanom startala je ponovo 21. maja 1937 u Majamiu. Nakon nekoliko međuslijetanja u Brazilu, Zapadnoj Africi, Kalkuti i Rangunu nakon što je preletjela 3/4 svoga cilja, startala je 2. jula iz Lae u Novoj Gvineji da preleti zadnji dio (Pacifik). Kursirala je prema Hovland-Ostrvu gdje je još jednom htjela da napravi međustopno slijetanje zbog sipanja goriva i odmora prije završne faze leta. Međutim tu nikada nije sletjela. Nakon nekoliko radio kontakata sa zemljom avionu se gubi svaki trag.

Najveća akcija potrage u dotadašnjoj historiji, pokrenuta je nakon njenog zadnjeg javljanja preko funka 2. jula u 8:45 h sve do 19. jula kada je američka vlada teškog srca odustala od dalje potrage. 64 aviona i 8 ratnih brodova američke vojske su učestvovali u potrazi, više od 402.000 km² Pacifičkog okeana je pretraženo a sve to je koštalo od prilike 4 miliona US-Dollar-a u tadašnje vrijeme je to vrijedilo kao danas 100 miliona dolara. Amelia Earhart je proglašena „nestala, vjerovatno mrtva". 1938 je u njenu čast na Hovland ostrvu izgrađen svetionik.

Njeno tijelo, tijelo Freda Nolana i ostaci njihovog aviona nikada nisu pronađeni.

Galerija
--------

* Amelija Erhart u mladostiAmelija Erhart u mladosti
* Neta Snuk i Amalija Erhart ispred aviona Kiner 1921.Neta Snuk i Amalija Erhart ispred aviona Kiner 1921.
* Muzej Amelije Erhart u DerijuMuzej Amelije Erhart u Deriju
* Avion Lokid Vega, 5b, kojim je letela Amelia EarhartAvion Lokid Vega, 5b, kojim je letela Amelia Earhart
* Erhartova u šetnji sa predsednikom Huverom ispred Bele kuće 2. januara 1932.Erhartova u šetnji sa predsednikom Huverom ispred Bele kuće 2. januara 1932.

Izvori
------

1. ↑  Morey 1995, p. 11.
2. ↑  Oakes 1985
3. ↑  Pearce 1988, p. 95.
4. ↑  Ferdinando, Lisa. "Clinton Celebrates Pioneer Aviatrix Amelia Earhart." *Voice of America,* March 19, 2012.

1. ↑  Charles Kuralt je na CBS televizijskom programu *Sunday Morning* izjavio za Earhart: "Bila je pionirka u avijaciji... utrla je put tako da drugi mogu slijediti i ići u još veća dostignuća," dodavši na to, "krčioci puteva pripremaju nas ostale za budućnost."
2. ↑  Earhart je oborila nekoliko rekorda, kao prva žena koja je preletjela Atlantik, prva kao putnik, a kasnije i sama kao pilot; tadašnji naziv za ženu-pilota bio je "aviatrix" i još uvijek se koristi.

Vanjske veze
------------

***Amelia Earhart*** na Wikimedijinoj ostavi